Waldemar Rosenberger

Waldemar Rosenberger (vene keeles Владимир Карлович Розенбергер; 1849 Peterburi – detsember 1918 Peterburi) oli saksa päritolu Vene insener, kes oli tehiskeelte huviline ja kunstliku keele idiom neutrali looja.

Rosenberger õppis Peterburi teedeinseneride instituudis ja töötas 1873. aastast riigiametites. Ta läks riigitöölt pensionile 1909. aastal.Jakob Linzbach, Edgar von Wahl. W. K. Rosenberger † Kosmoglott, nr 1, 1922, lk 2.

Roseberger hakkas tehiskeeltega tegelema volapükistina ja sai 1887. aastal volapüki akadeemia liikmeks. 1893 valiti ta selle direktoriks. Rosenberger soovis volapükki radikaalselt muuta, millega selle looja Johann Martin Schleyer nõus ei olnud. Seejärel asus Rosenberger akadeemia reformimeelsete liikmete abil uut keelt idiom neutrali looma. Ehkki Rosenberger tegeles keele edasise arendamisega ja oli avatud reformiettepanekutele, ei kujunenud idiom neutral kuigi edukaks. Rosenberger lahkus 1909 akadeemiast ja tegi uue katse oma keelega läbi lüüa 1912. aastal, seekord reform neutrali nime all.Andreas Künzli. Eine neue Sprache für Russland und die ganze Welt Unabhängige Schweizer Interlinguistische Studien, nr 3, 2015, lk 9.

1916. aastal sai Rosenbergerist Venemaa tehiskeelte huvilisi koondanud ühingu Kosmoglot esimene president. Ta oli selles ametis kuni surmani.Künzli, lk 10, 12.

Rosenberger suri 1918. aasta detsembris kopsupõletikku.

Isiklikku
Rosenberger oli ka Peterburi taimetoitlaste ühingu (С.-Петербургское Вегетарианское Общество) liige.Отчет о состоянии и деятельности общества за 1905 и 1906 гг. и список членов общества

Viited

Kategooria:Volapük
Kategooria:Taimetoitlased
Kategooria:Sündinud 1849
Kategooria:surnud 1918